ועדת הכלכלה, כנסת 17, פרוטוקול מספר 34, 2006-06-27 12:00

גלעד ארדן: אני מבקש לפתוח את ישיבת ועדת הכלכלה.

גלעד ארדן: על סדר היום צו רשות שדות התעופה, לגבי שדה התעופה "דב הוז" בתל-אביב ושדה התעופה "עובדה".

גלעד ארדן: על-פי סעיף 5(א)(4) לחוק רשות שדות התעופה השר יכול להוציא צו המורה על מתן שירותים גם בשדה התעופה "דב הוז" ובשדה התעופה "עובדה".

גלעד ארדן: עו"ד פאר, אני מבקש שתציגי בפנינו את הצווים כדי שהוועדה תבין מה ההליך שאנחנו מקיימים.

רינה פאר: שדות התעופה "עובדה" ו"דב הוז" הם שדות תעופה פנים-ארציים.

רינה פאר: "עובדה" הוא גם בין-לאומי באופן חלקי, והוא גם שדה התעופה החלופי לנתב"ג בשעות חירום.

רינה פאר: שניהם למעשה מתקנים ביטחוניים ומוחזקים בידי צה"ל.

רינה פאר: לכן נקבע על-פי חוק רשות שדות התעופה שרשות שדות התעופה רשאית ליתן בהם שירותים המפורטים בצו, והצו מוצא בחתימת שר התחבורה, לאחר אישור של מועצת הרשות ובאישור שר הביטחון.

רינה פאר: שני השרים וגם מועצת הרשות אישרו את הארכת תוקף הצווים הקיימים היום עד 30 ביוני 2007.

רינה פאר: הצו הנוכחי תוקפו יפוג בעוד 3 ימים ומכאן הדחיפות.

גלעד ארדן: כלומר, על-פי החוק מתחייב אישור שר הביטחון ושר התחבורה, ועדכון בלבד של ועדת הכלכלה של הכנסת.

גלעד ארדן: אני מביא בזאת לידיעת ועדת הכלכלה שהוגשו לוועדת הכלכלה הצווים החתומים על-ידי שר הביטחון וסגן ראש הממשלה עמיר פרץ, ושר התחבורה והבטיחות בדרכים וסגן ראש הממשלה שאול מופז, המאשרים על-פי סמכותם לפי סעיף 5(א)(4) לחוק רשות שדות התעופה את הארכת מתן השירותים בשדה התעופה "דב הוז" ובשדה התעופה "עובדה".

גלעד ארדן: לפיכך בסעיף 3 לצו רשות שדות התעופה [מתן שירותים בשדה התעופה דב הוז(תל-אביב)], התשס"ו-2006, ובצו רשות שדות התעופה (מתן שירותים בשדה התעופה עובדה), התשס"ו-2006, במקום "ד' בתמוז התשס"ו (30 ביוני 2006)" יבוא "י"ד בתמוז התשס"ז (30 ביוני 2007)".

גלעד ארדן: "תחילתו של צו זה ביום ה' בתמוז התשס"ו (1 ביולי 2006)".

לאה ורון: אדוני היושב-ראש, אני רוצה להפנות תשומת לבך לדברים שאמר יושב-ראש ועדת הכלכלה שקדם לך, חבר הכנסת אברהם פורז, בינואר 2002: "אני רוצה להגיד לכם שהחוקים צריכים להתאים למציאות ולא צריכים לעשות אחיזת עיניים.

לאה ורון: זה ש"שדה דב" הוא שדה תעופה צבאי ורשות שדות התעופה נותנת שירותים לתעופה האזרחית בשדה, עובדתית לא נכון.

לאה ורון: זה שדה משותף, שיש בו פעילות אזרחית, עם מגרש חניה, שמירה בשער, עם מוניות בפנים, בצד פעילות צבאית.

לאה ורון: אז צריך לנסח תקנה באופן כזה שיהיה ברור.

לאה ורון: לא אכפת לי שהמגדל יישאר צבאי, אבל לא נכון שזה שדה צבאי.

לאה ורון: צריך להסדיר על-ידי תקנה שימוש משותף בשדה התעופה.

לאה ורון: סעיף 1 פשוט לא נכון.

לאה ורון: " והוא ממשיך ואומר: "את הצו לגבי שדה התעופה "עובדה" אנחנו מאשרים.

לאה ורון: את הצו לגבי "שדה דב" אני מבקש בשלב זה לאשר לחצי שנה על מנת שבתקופת חצי השנה יעשו המשרדים את מה שנדרש לעשות על מנת להסדיר את זה".

גלעד ארדן: איך הוא יכול בכלל לאשר?

גלעד ארדן: הרי אמרתם שזה מובא לידיעת הוועדה בלבד.

לאה ורון: יש התייחסויות שונות למעמד של ועדה בבואה לאשר ומעמדה כאשר מודיעים לה.

לאה ורון: אתה יכול לטעון שלא קיבלת את הודעת רשות שדות התעופה בעניין זה, או את הודעת משרד התחבורה.

לאה ורון: זו לא הסוגייה, אלא הוועדה מבקשת כבר מספר שנים את הסדרת הנושא והגיע הזמן להסדיר את זה.

לאה ורון: שלא מדי שנה תידרש הוועדה לכנס את האנשים הנכבדים וחברי הכנסת יצטרכו לעסוק בכך.

גלעד ארדן: מה ההשלכות של זה?

רינה פאר: זאת עמדה.

רינה פאר: אני מסכימה עם דברי היושב-ראש שהבאת צווים לידיעת הוועדה לא זהה להבאת צווים לאישור הוועדה.

רינה פאר: יש הבעת דעה והיא בגדר הבעת דעה, אבל רשות שדות התעופה איננה, לצערנו הרב, הסמכות הרלוונטית בעניין הזה.

גלעד ארדן: אני לא מדבר על הצד הטכני.

גלעד ארדן: אני שואל מבחינה מהותית מה משמעות העובדה ששדה התעופה "דב הוז" מוגדר עדיין כשדה תעופה צבאי.

רינה יצחקי: בקרוב מאוד אני מניחה שיובא לידיעת

רינה יצחקי: כם תיקון שמבקשת הרשות להכניס בצווים.

רינה יצחקי: הרשות מבקשת לשנות את הנוסח כך שבמקום "תתן את הצווים" ייאמר "תתן את הצווים, כולם או חלקם".

רינה יצחקי: מדוע?

רינה יצחקי: מפני שב"שדה דב" למשל אנחנו לא יכולים לתת שירותי פיקוח טיסה כי הצבא לא מאפשר לנו להיכנס למגדל.

גלעד ארדן: הצבא עושה שם את הפיקוח?

גלעד ארדן: גם על הטיסות האזרחיות?

רינה יצחקי: כן, גם על הטיסות האזרחיות.

רינה יצחקי: יש הסדר בין הצבא ובין מינהל התעופה האזרחית, או רשות התעופה האזרחית דהיום, שהפקחים הצבאיים מקבלים הכשרה.

רינה יצחקי: יש גם הסדרי ביטוח.

רינה יצחקי: אבל יש הסוברים כי לשון הצווים היום למעשה לא מאפשרת מצב כזה.

רינה יצחקי: הוא הדין בשירותי כיבוי-אש ובדברים נוספים בשדות אחרים.

רינה יצחקי: אנחנו יוזמים כעת תיקון של הצווים.

רינה יצחקי: הנושא מורכב מאוד וכורך בחובו מערך יחסים בין שני משרדי ממשלה, כאשר רשות שדות התעופה בעצם עושה את אשר הצווים והשרים מטילים עליה.

גלעד ארדן: בסדר גמור.

גלעד ארדן: תודה.